rejauldu/bengali-wikipedia huggingface dataset:
সিঙ্গাপুরের পুলাউ উবিনে অবস্থিত কেটাম মাউন্টেন বাইক উদ্যান, একটি সাইকেল চালানোর পথ রয়েছে এমন উদ্যান। এটি সম্প্রতি ২০০৮ সালের মে মাসে জনসাধারণের জন্য উন্মুক্ত করা হয়েছে। বাইক উদ্যানে কোন প্রবেশ মূল্য নেই।  ৪৫ হেক্টর উদ্যানটিতে ১০ কিলোমিটার দীর্ঘ পাহাড়ি সাইকেল চালানোর পথ রয়েছে।More Bite for Bikers, The Straits Times, 18 May 2008. Retrieved 26 May 2009. এটি সিঙ্গাপুরের প্রথম উদ্যান, যা মাউন্টেন বাইকিং প্রতিযোগিতার আন্তর্জাতিক মান সম্পন্ন।NParks launches Ketam Bike Park at Pulau Ubin , Channel NewsAsia, 17 May 2008. Retrieved 26 May 2009. আন্তর্জাতিক মানের প্রতিযোগিতা ছাড়াও, কেটাম মাউন্টেন বাইক উদ্যান দর্শকদের বিনোদনমূলক সাইকেল চালানোর সুবিধাও দেয়।   অবস্থান  বাইক উদ্যানটি পুলাউ উবিনের একটি খাদের চারপাশে অবস্থিত যা পূর্বে ব্যবহৃত হত না। জাতীয় উদ্যান বোর্ড দ্বারা কেটাম খাদের একটি বড়সর পুনর্বাসন প্রকল্প গ্রহণ করা হয়, যা সাইকেল চালানোর কাজে জায়গাটা ব্যবহারের জন্য একে সবুজে রূপান্তরিত করে।   সাইকেল ট্রেল ডিজাইন  মাউন্টেন বাইক রাস্তাগুলোর ডিজাইন আন্তর্জাতিক মাউন্টেন সাইক্লিং অ্যাসোসিয়েশন (আইএমবিএ) মানের করতে অনেক সতর্কতা অবলম্বন করে তৈরি করা হয়েছে। সিঙ্গাপুর অ্যামেচার সাইক্লিং অ্যাসোসিয়েশনও (এসএসিএ) পরামর্শ দিয়ে এ কাজে সম্পৃক্ত ছিল।Speech by Ms Grace Fu at the Launch of the Ketam Mountain Bike Park , Ministry of National Development, 17 May 2008. Retrieved on 26 May 2009.  উদ্যানের রাস্তাগুলো এমনভাবে ডিজাইন করা হয়েছে যাতে অবসরের সাইকেল চালকরা এবং প্রতিযোগিতামূলক সাইকেল চালকরা সমানভাবে উপভোগ করতে পারে।   আইএমবিএ রেটিং  কেটাম মাউন্টেন বাইক উদ্যানে বর্তমানে বিভিন্ন দক্ষতা স্তরের সাইকেল চালকদের ৫-এর মধ্যে ৩ আইএমবিএ রেটিং ট্র্যাক রয়েছে। ব্লু স্কোয়ার কোডের রাস্তাগুলো খাড়া ঢালু এবং ত্রুটিযুক্ত সরু। এই রাস্তাগুলো সাইকেল চালনা শুরুর দিকে ব্যবহার করার জন্য সবচেয়ে উপযুক্ত। ব্ল্যাক ডায়মন্ড রাস্তাগুলো মধ্য-দক্ষ সাইকেল চালকদের দীর্ঘ ধাপে আরোহণ, নিচের দিকে ঢালু এবং বাধা রয়েছে। সকলের মধ্যে সবচেয়ে চ্যালেঞ্জিং রাস্তাগুলো হল ডাবল ব্ল্যাক ডায়মন্ড কোডেড। এই রাস্তাগুলোতে বিভিন্ন ধরনের অতিরিক্ত খাড়া চড়ন এবং খাড়া নিচের দিকে ঢালু, তীক্ষ্ণ কোণা এবং কৌশলী বাধা এই স্তরে রয়েছে।   দক্ষতা উদ্যান  সাইকেল চালকরা এই উদ্যানগুলোর প্রতিবন্ধকতাগুলো পরীক্ষা করতে এবং তাদের দক্ষতাগুলোকে পরবর্তী স্তরে নিয়ে যেতে পারে। ডার্ট স্কিলস উদ্যানটির আবর্তন রাস্তাগুলো কাছাকাছি ও একটি বৃত্তাকার পরিধির মত ডিজাইন করা হয়েছে এবং সাইকেল চালকদের বিস্তৃত ঘরানার দক্ষতা শিক্ষা দেয়। ফ্রিরাইড স্কিলস উদ্যানে, প্রাকৃতিক এবং মানবসৃষ্ট প্রতিবন্ধক রয়েছে যার প্রতিটি কোর্সেই প্রযুক্তিগত চ্যালেঞ্জগুলো নেওয়ার সাহস জোগায়।   সু্যোগ-সুবিধা  বিশ্রামের জন্য এই উদ্যানে অনেক আশ্রয়কেন্দ্র রয়েছে। আশ্রয়কেন্দ্রগুলো কৌশলগতভাবে রাস্তাগুলো বরাবরই অবস্থিত। ক্লান্ত সাইকেল চালকদের বিশ্রামের পয়েন্ট হিসাবে এই আশ্রয়কেন্দ্রগুলো ব্যবহৃত হয়। এগুলোও এমন ভাল জায়গায় যেখানে কেটাম খাদের চারপাশের প্রাকৃতিক দৃশ্যের একটি ভাল দৃশ্য ধারণ করতে পারে। দ্বীপের চারপাশে সাইকেল চালকদের গাইড করতে, বিভিন্ন গুরুত্বপূর্ণ অবস্থানগুলোতে যেমন চৌরাস্তার মত পয়েন্টগুলোতে বিভিন্ন ধরনের চিহ্ন স্থাপন করা আছে।   তথ্যসূত্র    বহিঃসংযোগ    জাতীয় উদ্যান বোর্ড, সিঙ্গাপুর - কেটাম মাউন্টেন বাইক উদ্যান  বিষয়শ্রেণী:সিঙ্গাপুরের উদ্যান
অনল চট্টোপাধ্যায় (২৪ অক্টোবর ১৯২৭ – ১৭ এপ্রিল ২০১৪) বাংলা গানের একজন গীতিকার ও সুরকার।সুধীর চক্রবর্তী, বাংলা গানের সন্ধানে; অরুণা প্রকাশনী, কলকাতা; ২৫ বৈশাখ, ১৩৯৭; পৃষ্ঠা- ১৮৪। ১৯৪৬-এ 'দেব সাহিত্য কুটির' হতে তাঁর লেখা বই ‘রত্নতৃষ্ণা কাহিনী’ বের হয়। ১৯৪৩ সালের দুর্ভিক্ষকে কেন্দ্র করে লেখা তার একটি বিখ্যাত গান হচ্ছে 'আজ বাংলার বুকে দারুণ হাহাকার'।   জীবন ও কর্ম  সাহিত্যপ্রেমী এই ব্যক্তি ১৯৪৬ সনে ভারতীয় গণনাট্য সংঘের সাথে যুক্ত হন। সেখানেই সলিল চৌধুরীর সহযোগী হিসেবে কাজ করেন। সলিল চৌধুরীর সহকারী হয়ে ‘পাশের বাড়ি’, ‘আজ সন্ধ্যায়’, ‘মহিলামহল’, ‘ভোর হয়ে এল’, ‘তাসের কেল্লা’, ‘বাড়ি থেকে পালিয়ে’ প্রভৃতি ছবিতে কাজ করেন।  ১৯৫৪ সালে তাঁর প্রথম রেকর্ড বের হয় হিজ মাস্টার্স ভয়েস থেকে। ১৯৫৫ সালে মৃণাল সেনের রাতভোর চলচ্চিত্রে সঙ্গীত পরিচালনা করেন। তাঁর লেখা গান ‘কত গান হারালাম’, ‘কৃষ্ণনগর থেকে আমি’ গেয়েছিলেন গীতা দত্ত; ‘মধুমতী যায় বয়ে যায়’ গেয়েছিলেন তরুণ বন্দ্যোপাধ্যায় এবং ‘মনের দুয়ারে দাঁড়িয়ে থেকো না’, ‘জানি এ ভুল’ ইত্যাদি গেয়েছিলেন আরতি মুখোপাধ্যায়৷‌ আর লোকগীতি ও ঠুংরির মিশেলে তাঁর দেওয়া সুরে প্রতিমা বন্দ্যোপাধ্যায় গেয়েছিলেন ‘ছলকে পড়ে কলকে ফুলে’ গানটি এবং এই গান শুনে সুরকারের উচ্ছসিত প্রশংসা করেছিলেন পণ্ডিত রবিশঙ্কর৷‌ যাত্রাপালা এবং চলচ্চিত্রের গানেও তিনি সুরারোপ করেছিলেন।    তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:২০১৪-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি কবি বিষয়শ্রেণী:ভারতীয় কবি
বলসরবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত পশ্চিম চেন্নাইয়ের একটি আবাসিক লোকালয়৷ পুন্তমল্লী থেকে ১৫ কিলোমিটার দূরে মাদুরবায়ল-পুন্তমল্লী তালুকদ্বয়ের সীমার মধ্যে চেন্নাইয়ের অন্যতম প্রধান সড়ক আর্কট রোডের ওপর এটি অবস্থিত৷ এটি মাদুরবায়ল বিধানসভা কেন্দ্রের অন্তর্গত৷ ২০১১ খ্রিস্টাব্দের অক্টোবর মাসে বলসরবক্কম পুরসভা চেন্নাই নগর নাগমের ১১ নং জোনের ১৪৯ ও ১৫২ নং ওয়ার্ডের অন্তর্ভুক্ত হয়৷   ইতিহাস  দ্বিতীয় বিশ্বযুদ্ধ চলাকালীন বলসরবক্কমে প্রথম পরিকল্পিত আবাসিক উপনীবেশ তৈরির পরিকল্পনা গ্রহণ করা হয়৷ এর পূর্বে এটি মাদ্রাজ প্রেসিডেন্সির চিঙ্গলপৎ জেলার সঈদাপেট তালুকের একটি ছোট গ্রাম ছিল৷ দুর্গম হওয়ার কারণে ১৯৮০ অবধি এখানে ধীরগতিতে উন্নতি সাধন হতে থাকে৷ আর্কট রোডের প্রান্তবর্তী হওয়ার তৎপরবর্তীকালে উন্নয়নে গতি আসে৷ ভূগোল বলসরবক্কম লোকালয়কে কেন্দ্র করে রয়েছে আলবক্কম, রামাপুরম, পোরূর ও আলোয়ারতিরুনগর৷   জনতত্ত্ব   ২০১১ খ্রিস্টাব্দে ভারতের জনগণনা অনুসারে বলসরবক্কমে জনসংখ্যা ছিল ৪৭,৩৭৮ জন৷ প্রতি হাজার পুরুষে নারী ১০০৪ জন৷ ছয় বছর অনূর্ধ্ব শিশু সংখ্যা ৪,৬৯৬ জন, যার মধ্যে শিশুপুত্র ২,৪৩৯ ও শিশুকন্যা ২,২৫৭ জন৷ তফসিলি জাতি ও তফসিলি উপজাতি সংখ্যার অনুপাত মোট জনসংখ্যাহ ৭.০১ ও ০.০৯ শতাংশ৷ বলসরবক্কমের সাক্ষরতার হার ৮৬.৩৯ শতাংশ৷ পুরসভায় মোট পরিবার সংখ্যা ১২,২৭৮টি৷ মোট শ্রমজীবীর সংখ্যা ১৮,৪৮৫ জন, যার মধ্যে কৃষক ১১৭ জন, মূল কৃষিজীবী ৭৫ জন গৃহস্থলী সংক্রান্ত শ্রমজীবী ৩৩৮ জন, অন্যান্য শ্রমজীবী ১৬,৩৭৯ জন। মোট প্রান্তিক শ্রমজীবী সংখ্যা ১,৫৭৬ জন, যার মধ্যে প্রান্তিক কৃষক ২৯ জন, প্রান্তিক কৃষিজীবী ১৪ জন, প্রান্তিক গৃহস্থলী সংক্রান্ত শ্রমজীবী ৫৮ জন, অন্যান্য প্রান্তিক শ্রমজীবী ১,৪৭৫ জন।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
থাম্ব|ডান|উইলিয়াম কিংডন ক্লিফোর্ড উইলিয়াম কিংডন ক্লিফোর্ড (মে ৪, ১৮৪৫ - মার্চ ৩, ১৮৭৯) একজন ইংরেজ দার্শনিক ও গণিতবিদ,  যিনি দর্শন বিষয়ক লেখালেখিও করেছেন। হারমান গ্রাসমানের সাথে একত্রে তিনি জ্যামিতিক আলজেব্রার একটি শাখা প্রতিষ্ঠা করেন, যা তার সম্মানার্থে ক্লিফোর্ড আলজেব্রা নাম করণ করা হয়।    তথ্যসূত্র    বহিঃসংযোগ   বিষয়শ্রেণী:ইংরেজ গণিতবিদ বিষয়শ্রেণী:১৮৪৫-এ জন্ম বিষয়শ্রেণী:১৮৭৯-এ মৃত্যু বিষয়শ্রেণী:ইংরেজ নাস্তিক বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:রয়েল সোসাইটির সভ্য বিষয়শ্রেণী:হাইগেট সমাধিস্থলে সমাধিস্থ বিষয়শ্রেণী:১৯শ শতাব্দীর ব্রিটিশ দার্শনিক
থাম্ব| একটি চৌতারি (चौतारी) নেপালের ফলেবাস গ্রামে অবস্থিত চৌতারি (চৌতারি) হল একটি বিশ্রাম জায়গা, যা সাধারণত গ্রামীণ নেপালের পাদদেশে পাওয়া যায়। এগুলি সাধারণত একটি প্ল্যাটফর্ম তৈরি করার জন্য পাথরের স্তূপ দিয়ে তৈরি করা হয় এবং ছায়া দেওয়ার জন্য সাধারণত বট বা পিপল (অশ্বত্থ) গাছ (বা উভয়ই) লাগানো হয়।  একটি চৌতারির প্রাথমিক লক্ষ্য হল পথ বরাবর ভ্রমণকারী যাত্রীদের জন্য একটি সংক্ষিপ্ত বিশ্রামের ব্যবস্থা করা। যাইহোক গ্রামে এগুলো দিনের কাজের পরে সামাজিক জমায়েতের জন্য একটি জায়গাও সরবরাহ করে।   তথ্যসূত্র   বিষয়শ্রেণী:নেপালের ভূগোল
ম্যাওসন শৃঙ্গ হচ্ছে হেআর্ড দ্বীপের বিগ বেন স্তূপ পর্বতের একটি সক্রিয় আগ্নেয়গিরির চূড়া যা ভারত মহাসাগরের মধ্যে অস্ট্রেলিয়ান অঞ্চলের বাইরে অবস্থিত ।   উচ্চতা সম্পন্ন, এটি অস্ট্রেলিয়ার যে কোনও রাজ্য বা অঞ্চলে তৃতীয় সর্বোচ্চ চূড়া,   যা মাউন্ট কোসিয়াসকো থেকে বেশি এবং অস্ট্রেলিয়ান অ্যান্টার্কটিক অঞ্চলটিতে দাবি করা  মাউন্ট ম্যাকক্লিনটক এবং  মাউন্ট মেনজিস থেকে কেবল ছাড়িয়ে গেছে । সম্প্রতি এপ্রিল ২০১৩ এবং ফেব্রুয়ারি ২০১৬ সালে শৃঙ্গটি বিস্ফোরিত হয়েছিল  আবিষ্কার এবং নামকরণ ম্যাওসন শৃঙ্গ নামকরণ করা হয়েছিল ১৯৪৮ সালে এএনএআরই হার্ড দ্বীপ অভিযানে  অস্ট্রেলিয়ান ভূতাত্ত্বিক এবং অনুসন্ধানকারী জনাব ডগলাস ম্যাওসনের দ্বারা ( ১৯২৯-১৯৩১ সালের বানজারি নেতা ) যে ১৯২৯ সালের নভেম্বরডিসেম্বর মাসের মধ্যে দ্বীপটি ভ্রমণ করেছিল।  ১৯৫০ সালের ২০ শে ফেব্রুয়ারি , জাহাজের উপরে থাকাকালীন এইচএমএএস লেবুয়ান, টমাস গ্রেটটন (টিম) ইয়ং ওএএম জাহাজের লগে পর্যবেক্ষণ এবং লিপিবদ্ধ করেছিল যে ম্যাওসন শৃঙ্গ একটি সক্রিয় আগ্নেয়গিরি ছিল ।  হেআর্ড দ্বীপে ১৯৬৪-৬৫ সালের অভিযানের নেতৃত্ব দিয়েছিলেন মেজর ওয়ারউইক ডিকক , মেজর বিল টিলম্যানের নেতৃত্বাধীন জাহাজ স্কানার পাটেনেলা এর সাথে । তারা প্রথমবারের মতো ম্যাওসন শৃঙ্গ আরোহণে সফল হয়েছিল, যেটি এই প্রত্যন্ত দ্বীপের সর্বোচ্চ পয়েন্ট।   তথ্যসূত্র   উদ্ধৃতি    সূত্র        বহিঃসংযোগ  হেআর্ড দ্বীপ এবং ম্যাকডোনাল্ড দ্বীপপুঞ্জের মানচিত্র, সমস্ত বড় শীর্ষস্থানীয় বৈশিষ্ট্য সহ   অ্যান্টার্কটিক নাম  আগ্নেয়গিরি    উপাত্ত  বিষয়শ্রেণী:অস্ট্রেলিয়ার পর্বত বিষয়শ্রেণী:হার্ড দ্বীপ ও ম্যাকডোনাল্ড দ্বীপপুঞ্জের আগ্নেয়গিরি
সুগাউলি () ভারতের বিহার রাজ্যের পূর্ব চাম্পারান জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে সুগাউলি শহরের জনসংখ্যা হল ৩১,৩৬২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৪২%। পুরুষদের মধ্যে সাক্ষরতার হার ৫১% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে সুগাউলি এর সাক্ষরতার হার বেশি।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
অ্যাডাম জর্জ হাকল (; জন্ম: ২১ সেপ্টেম্বর, ১৯৭১) বুলাওয়েতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৯ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড ও দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ লেগ-ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন অ্যাডাম হাকল।   প্রথম-শ্রেণীর ক্রিকেট  ১৯৯০-৯১ মৌসুম থেকে ১৯৯৮-৯৯ মৌসুম পর্যন্ত অ্যাডাম হাকলের প্রথম-শ্রেণীর খেলোয়াড়ী জীবন চলমান ছিল। জিম্বাবুয়েতে শৈশবকালে অতিবাহিত করার পর দক্ষিণ আফ্রিকার বিশ্ববিদ্যালয়ের ভর্তি হন। ইস্টার্ন প্রভিন্সের পক্ষে খেলার সুযোগ লাভ করেন। এরপর ১৯৯৫ সালে দক্ষিণ আফ্রিকার অনূর্ধ্ব-২৪ দলে খেলার জন্যে মনোনয়ন লাভে স্বীয় সক্ষমতা দেখান। প্রাদেশিক দল থেকে স্থানচ্যুত হবার পর ১৯৯৭ সালে জিম্বাবুয়েতে প্রত্যাবর্তন করেন। এরফলে জিম্বাবুয়ে দলের বোলিং বিভাগ বেশ শক্তিশালী হয়ে উঠে ও সফলতম আন্তর্জাতিক ক্রিকেট জীবনের সূত্রপাত ঘটে অ্যাডাম হাকলের।  আক্রমণধর্মী বোলার হিসেবে পরিচিতি ছিল তার। বেশ ভালোভাবে বলকে শূন্যে ফেলে লেগ-ব্রেক বোলিং করতেন ও বলকে যথেষ্ট বাঁক খাওয়াতে পারতেন। পাশাপাশি গুগলি বোলিং করতে পারতেন তিনি। সতীর্থ স্পিনারদের সাথে তুলনান্তে বেশ হালকা মানের বলও করতেন। তবে, প্রায়শঃই ব্যাট হাতে সফলতার স্বাক্ষর রেখেছিলেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে আটটিমাত্র টেস্ট ও উনিশটি একদিনের আন্তর্জাতিকে অংশগ্রহণ করেছেন অ্যাডাম হাকল। এ পর্যায়ে ১৯৯৯ সালের ক্রিকেট বিশ্বকাপে খেলেছেন। ১৮ সেপ্টেম্বর, ১৯৯৭ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ ডিসেম্বর, ১৯৯৮ তারিখে লাহোরে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।  টেস্ট অভিষেক পর্বটি অ্যাডাম হাকলের জন্যে সুখকর ছিল না। নিজস্ব প্রথম টেস্টে পাঁচ উইকেট লাভ করেন। দক্ষিণ আফ্রিকায় প্রত্যাখ্যাত হবার পর টেস্টে তিনি লেগ স্পিনারের ভূমিকায় অবতীর্ণ হয়েছিলেন। ১৯৯৭ সালে নিউজিল্যান্ডের বিপক্ষে নিজস্ব দ্বিতীয় টেস্টে অপূর্ব খেলা প্রদর্শন করেন। প্রথম ইনিংসে ৬/১০৯ লাভের পর ৫/১৪৬ পান। খেলায় তিনি ২৫৫ রান খরচায় ১১ উইকেট দখল করেন। ২০১৩ সাল পর্যন্ত এটিই টেস্টে যে-কোন জিম্বাবুয়ীয় বোলারের ১১ উইকেট লাভের একমাত্র ঘটনা ছিল। তবে, বারবার আম্পায়ারের কাছে আক্রমণাত্মক আবেদনের পরিপ্রেক্ষিতে ম্যাচ রেফারি সিদাথ ওয়েতিমুনির কাছ থেকে জরিমানার সম্মুখীন হন। জরিমানার পর মাঠের বাইরে ‘বিদায়’ শব্দটির প্রয়োগ ঘটান। শুনানিতে হাকল মন্তব্য করেন যে, নিশ্চয়ই আমরা নেটবল খেলতে আসিনি।  অ্যাডাম হাকলের পিতা মাইক হাকল ১৯৬০-এর দশকে ১৯৬৬-৬৭ মৌসুমে রোডেশিয়ার পক্ষে একটি প্রথম-শ্রেণীর খেলায় অংশ নিয়েছিলেন।   তথ্যসূত্র    বহিঃসংযোগ       বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:কমনওয়েলথ গেমসে জিম্বাবুয়ের প্রতিযোগী বিষয়শ্রেণী:বুলাওয়েও থেকে আগত ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:মাতাবেলেল্যান্ডের ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব বিষয়শ্রেণী:ফ্যালকন কলেজের প্রাক্তন শিক্ষার্থী
কিশোরভারতী ভগিনী নিবেদিতা (কো-এড) কলেজ হল ভারতের পশ্চিমবঙ্গ রাজ্যের রাজধানী কলকাতা শহরের বেহালা অঞ্চলে অবস্থিত একটি স্নাতকস্তরীয় কলেজ। এই কলেজটি কলকাতা বিশ্ববিদ্যালয় কর্তৃক অনুমোদিত।  এই কলেজের বিভাগগুলি হল: বিজ্ঞান বিভাগ: রসায়ন, প্রাণিবিদ্যা ও ফিজিওলজি। কলা ও বাণিজ্য বিভাগ: বাংলা, ইংরেজি, ইতিহাস, ভূগোল, রাষ্ট্রবিজ্ঞান, দর্শন, শিক্ষা ও বাণিজ্য।   আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:কলকাতা বিশ্ববিদ্যালয় অনুমোদিত শিক্ষাপ্রতিষ্ঠান বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:২০০১-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
বিবাহ উৎসব বা বিয়ের অনুষ্ঠান () হল এমন একটি অনুষ্ঠান যেখানে দুজন মানুষ বিবাহের মাধ্যমে সম্পর্কের বন্ধনে আবদ্ধ হন। সংস্কৃতি, গোত্র, ধর্ম, দেশ এবং সামাজিক শ্রেণিভেদে বিবাহপ্রথা ও রীতিনীতিতে ব্যাপক বৈচিত্র্য পরিলক্ষিত হয়। অধিকাংশ বিবাহ অনুষ্ঠানেই দম্পতির বৈবাহিক স্বীকারোক্তি গ্রহণ, উপহার প্রদান (আংটি, প্রতীকী বস্তু, ফুল অর্থ), এবং সংশ্লিষ্ট স্বীকৃত ব্যক্তিবর্গের মাধ্যমে প্রকাশ্যে বৈবাহিক ঘোষণার মাধ্যমে সম্পন্ন হয়। অনুষ্ঠানে প্রায়শই বিশেষ ধরনের পোশাক পড়া হয়, এবং প্রায়সময়ই েই অনুষ্ঠানের ধারাবাহিকতায় বৌভাত নামক আনুষ্ঠানিকতা সম্পন্ন হয়। পাশাপাশি উক্ত অনুষ্ঠানগুলোতে সাধারণত গানবাজনা ও কবিতাপাঠ হয় এবং দম্পতির ভবিষ্যৎ কল্যাণ ও সমৃদ্ধি কামনা করে বিশেষ প্রার্থনাকরা হয় অথবা ধর্মীয় পাণ্ডুলিপি বা সাহিত্য থেকে কিছু অংশ পাঠ করা হয়। আরও দেখুন   বিবাহবার্ষিকী  বিবাহের ফটোগ্রাফি  বিবাহের ভিডিওগ্রাফি  বিয়ের আমন্ত্রণ  ছবি   টীকা  তথ্যসূত্র  বহিঃসংযোগ    বিষয়শ্রেণী:নৃবিজ্ঞান বিষয়শ্রেণী:বিয়ে
বরিশাল পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। বরিশাল পল্লী বিদ্যুৎ সমিতি-১ বরিশাল বিভাগের  বরিশাল জেলায় ৩টি জোনাল অফিস, ১টি সাব-জোনাল অফিস, ৩টি এরিয়া অফিস এবং ১৫টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। বরিশাল পল্লী বিদ্যুৎ সমিতি-১ প্রতিষ্ঠিত হয় ১৬ এপ্রিল ১৯৯০ সালে ।   ইতিহাস  বরিশাল পল্লী বিদ্যুৎ সমিতি-১ নিবন্ধন পায় ১৬ এপ্রিল ১৯৯০ সালে এবং যাত্রা শুরু হয় ০১ সেপ্টেম্বর ১৯৯০ সালে। এ সমিতির অধীনে ৫টি উপজেলা, ৪টি ইউনিয়ন, ২৫টি গ্রাম রয়েছে। এর সদর দপ্তর রূপাতলী, হাউজিং এস্টেট - ৮২০৭, বরিশাল জেলায় অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  মুলাদি জোনাল অফিস  বাকেরগঞ্জ জোনাল অফিস,   মেহেন্দিগঞ্জ জোনাল অফিস।   সাব-জোনাল অফিসসমূহ   হিজলা সাব জোনাল অফিস।   এরিয়া অফিসসমূহ  ০৩টি  : সাহেবের হাট, চরামদ্দি ও মেহেন্দিগঞ্জ।   গ্রাহক সংখ্যা  বরিশাল পল্লী বিদ্যুৎ সমিতি এর প্রায় ৩,২৬,১৮৭ জন গ্রাহক রয়েছে।   অন্যান্য তথ্য   মোট আয়তন: ১৯১২ বর্গকিলোমিটার  সিষ্টেম লস: ৭.১৪%  উপকেন্দ্র: ১০টি  উপকেন্দ্রের ক্ষমতা: ১৩০ এমভিএ।   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
থাম্ব|হেলেন গোটহোল্ড হেলেন গোটহোল্ড (৩১ ডিসেম্বর ১৮৯৬ - ৮ ডিসেম্বর ১৯৪৪) একজন যিহোবার সাক্ষী ছিলেন যাকে নাৎসি জার্মানি প্লোটজেনসি কারাগারে গিলোটিনে হত্যা করেছিল। নাৎসিদের পক্ষে লড়াই করতে অস্বীকারকারী পুরুষদের আশ্রয় দেওয়ার এবং তার বিশ্বাসের জন্য অবৈধ সভা করার জন্য তাকে অভিযুক্ত করা হয়েছিল।    তথ্যসূত্র    আরও পড়ুন         বহিঃসংযোগ    হলোকাস্ট এনসাইক্লোপিডিয়া: হেলেন গটহোল্ড, মার্কিন যুক্তরাষ্ট্র হলোকাস্ট মেমোরিয়াল মিউজিয়াম  " জাদুঘরগুলি—কেন সেগুলি দেখার যোগ্য? " ডাটাবেস w/images (https://wol.jw.org/ : 27 আগস্ট 2019 অ্যাক্সেস করা হয়েছে) ওয়াচটাওয়ার অনলাইন লাইব্রেরি "জাগ্রত" 8 মার্চ 2005 পৃষ্ঠা 14-19  ব্লেডস, হাইলাইন কমিউনিটি কলেজের অধ্যাপক ড. শিক্ষা উপদেষ্টা কমিটি, ওয়াশিংটন স্টেট হলোকাস্ট এডুকেশন রিসোর্স সেন্টার " হলোকাস্ট অধ্যয়ন: প্রতিরোধ, উদ্ধার এবং বেঁচে থাকা " 3 মে 2005 (http://www.holocaustcenterseattle.org/ : 27 আগস্ট 2019 অ্যাক্সেস করা হয়েছে) মানবতার জন্য হলোকাস্ট সেন্টার  বিষয়শ্রেণী:১৮৯৬-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:মৃত্যুদণ্ড কার্যকর হওয়া জার্মান নারী বিষয়শ্রেণী:নাৎসি জার্মানি কর্তৃক মৃত্যুদন্ড কার্যকর করা জার্মান ব্যক্তি
বীরেন্দ্রনাথ সরকার (? — ৩ এপ্রিল, ১৯৭১) একজন বাঙালি স্বাধীনতা সংগ্রামী, জাতীয়তাবাদী আইনজীবী ও বাংলাদেশের মুক্তিযুদ্ধের শহীদ।   প্রারম্ভিক জীবন  বীরেন্দ্রনাথ সরকারের জন্ম রাজশাহী জেলার বাগমারা এলাকায়। রাজশাহী বিবি হিন্দু একাডেমি থেকে প্রবেশিকা পাশ করেন ১৯৩২ সালে। রাজশাহী কলেজ থেকে ১৯৩৬ খ্রিষ্টাব্দে আই.এ, ১৯৩৮ খ্রিষ্টাব্দে বি.এ পাস করেন। ছাত্রাবস্থাতেই বিপ্লবী রাজনীতিতে হাতেখড়ি হয়।   স্বাধীনতা আন্দোলন  প্রথমে তিনি বেঙ্গল ভলান্টিয়ার্সের সদস্য ছিলেন। যাঁদের সঙ্গে তিনি রাজনীতি করেছেন, তাদের মধ্যে মহারাজ ত্রৈলোক্যনাথ চক্রবর্তীর নাম উল্লেখযোগ্য। স্বাধীনতা আন্দোলনে যোগ দেওয়ার অপরাধে, ১৯৩৯ সালে ব্রিটিশ সরকার তাকে বন্দী করে। দ্বিতীয় বিশ্বযুদ্ধের শুরুতে বন্দী হয়েছিলেন। মুক্তি পান ১৯৪৫ সালে। আজাদ আজাদ হিন্দ ফৌজের আন্দোলনে ছাত্র-যুবদের মধ্যে নেতৃত্ব দেন তিনি।   নাচোল বিদ্রোহ  জেলে থাকাকালীন আইন পড়েছিলেন তিনি। নাচোল বিদ্রোহে সংগ্রামী নারী ইলা মিত্রর মামলায় বীরেন্দ্রনাথ সরকার কনিষ্ঠ আইনজীবী হিসেবে তার পক্ষে লড়েন কারণ সরকারের রোষানলে পড়ার ভয়ে তার পক্ষে মামলা করার জন্য প্রথম দিকে প্রবীণ আইনজীবীরা কেউই এগিয়ে আসেননি। এই বিখ্যাত মামলায় সরকারপক্ষের বাঘা বাঘা আইনজীবীর সঙ্গে লড়াই করেছিলেন আদালতে। এছাড়াও গরিব কৃষক আন্দীলনকারী, অসহায় মানুষদের হয়ে স্বতপ্রবৃত্ত হয়ে বিনা পারিশ্রমিকে মামলা করতেন সর্বজনশ্রদ্ধেয় আইনজীবী বীরেন্দ্রনাথ সরকার। রাজসাহী প্রেস ক্লাবের প্রতিষ্ঠাতা সভাপতি ছিলেন তিনি।   ভাষা আন্দোলন ও মুক্তিযুদ্ধে  তার জীবনের বিরাট অংশই কেটেছে বিভিন্ন জেলে বা অন্তরীন অবস্থায়। পাকিস্তান গঠিত হওয়ার পরেও কারাবন্দী ছিলেন এই আজীবন বিপ্লবী। কমিউনিস্ট কর্মী আতাউর রহমান ও তার নেতৃত্বে ১৯৪৮ সাল থেকেই রাজশাহীতে বাংলা ভাষার পক্ষে আন্দোলন-সংগ্রাম শুরু হয়েছিল। বাংলাদেশ বাংলাদেশ মুক্তিযুদ্ধর সমর্থনে সমাবেশ ও মিছিলে বীরেন্দ্রনাথ সরকার ছিলেন বিশেষ ভূমিকায়। ২৫ মার্চ রাত থেকে পাকিস্তান সেনাবাহিনী গণহত্যা শুরু করলে তিনি মাতৃভূমি ত্যাগ করে যাননি। তার গভীর বিশ্বাস ছিল, ‘অজাতশত্রু মানুষ আমি, কেউ আমাকে হত্যা করবে না।’ শুভানুধ্যায়ীরা তাকে বহুবার দেশ ছেড়ে ভারতে চলে যেতে অনুরোধ করলেও সাহসী বীরেন্দ্রনাথ পরোয়া করেননি।   মৃত্যু  ১৯৭১ খ্রিষ্টাব্দের ৩ এপ্রিল রাজশাহী শহরে অবস্থানরত পাকিস্তান সেনাবাহিনীর একটি দল রাতে বীরেন্দ্রনাথের বাড়ি ঘেরাও করে। ঘাতকবাহিনী ঘুমন্ত অবস্থায় এই মহান বিপ্লবীকে গুলি করে হত্যা করে।   তথ্যসূত্র   বিষয়শ্রেণী:১৯৭১-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাঙালি বিপ্লবী বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
থাম্ব|মানচিত্রে ভিন্দের অবস্থান ভিন্ড (, ) ভারতের মধ্য প্রদেশ রাজ্যের ভিন্ড জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৩ মিটার (৪৬৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভিন্ড শহরের জনসংখ্যা হল ১৫৩,৭৬৮ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ভিন্ড এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের নগর বিষয়শ্রেণী:ভিন্দ জেলার শহর ও নগর
থাম্ব|ইন্দোনেশিয়া রোইয়ামহান ইন্দোনেশিয়া (Indonesia Raya) হল ইন্দোনেশিয়ার জাতীয় সঙ্গীত। ওয়েজ রুডোল্ফ সুপ্রত্মান (ইংরেজি : Wage Rudolf Supratman) হলেন এই জাতীয় সঙ্গীতের রচয়িতা। http://nationalanthems.me/indonesia-indonesia-raya/   সঙ্গীতের কথা   জাতীয় সঙ্গীত (ইন্দোনেশিয় ভাষায়)  Indonesia Raya Indonesia, tanah airku, tanah tumpah darahku Di sanalah aku berdiri, jadi pandu ibuku Indonesia, kebangsaanku, bangsa dan tanah airku Marilah kita berseru, "Indonesia bersatu!" Hiduplah tanahku, hiduplah negeriku, Bangsaku, rakyatku, semuanya Bangunlah jiwanya, bangunlah badannya Untuk Indonesia Raya! Indonesia Raya, merdeka, merdeka! Tanahku, negeriku yang kucinta Indonesia Raya, merdeka, merdeka! Hiduplah Indonesia Raya! Indonesia Raya, merdeka, merdeka! Tanahku, negeriku yang kucinta Indonesia Raya, merdeka, merdeka! Hiduplah Indonesia Raya!    বাংলা অনুবাদ   ইন্দোনেশিয়া আমার মাতৃভূমি, যেথা আমার রক্ত ঝরেছে  ঠিক ওখানে দাঁড়িয়ে আমি, মাতৃভূমির সৈন্য হয়ে।  ইন্দোনেশিয়া, আমার জাতীয়তা, দেশ আর মায়ের দেশ  এসো সবে চেঁচিয়ে বলি "ইন্দোনেশিয়া এক।"  আমার ভূমি চিরজীবী হোক, আমার দেশ চিরজীবী হোক,  আমার দেশ, আমার লোক, সবাই এর আত্মা বানিয়েছি  মহান ইন্দোনেশিয়ার জন্য এর শরীর বানিয়েছি।  মহান ইন্দোনেশিয়া, স্বতন্ত্র এবং সার্বভৌম! আমার ভূমি, আমার দেশ, যাকে আমি ভালোবাসি  মহান ইন্দোনেশিয়া, স্বতন্ত্র এবং সার্বভৌম! মহান ইন্দোনেশিয়া হোক চিরস্থায়ী।  মহান ইন্দোনেশিয়া, স্বতন্ত্র এবং সার্বভৌম! আমার ভূমি, আমার দেশ, যাকে আমি ভালোবাসি  মহান ইন্দোনেশিয়া, স্বতন্ত্র এবং সার্বভৌম! মহান ইন্দোনেশিয়া হোক চিরস্থায়ী। ''   তথ্যসূত্র   বিষয়শ্রেণী:জাতীয় সঙ্গীত বিষয়শ্রেণী:ইন্দোনেশিয়ার জাতীয় প্রতীক বিষয়শ্রেণী:এশীয় জাতীয় সঙ্গীত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ। দেখুন, WP:VICTIM। - বোধিসত্ত্ব (আলাপ) ১৪:৪৯, ২৩ মার্চ ২০১৫ (ইউটিসি) তিমির কান্তি দেব   – (অপসারণের প্রস্তাবনা দেখুনলগ দেখুন) () তথ্যসূত্রবিহীন ও উল্লেখযোগ্যতার অভাব। Ibrahim Husain Meraj (আলাপ) ১৫:১০, ৩ মার্চ ২০১৫ (ইউটিসি)    উল্লেখযোগ্য নয়। তাছাড়া কোন তথ্যসূত্ৰও নেই।  Kishorsopnoneel (আলাপ) ১৭:১২, ১৮ মার্চ ২০১৫ (ইউটিসি)
লেফটেন্যান্ট-কর্ণেল ক্লড হিথকোট-ড্রামন্ড-উইলবি (১৫ অক্টোবর ১৮৭২ - ২৪ ফেব্রুয়ারি ১৯৫০) একজন ব্রিটিশ কনজারভেটিভ পার্টির রাজনীতিবিদ ছিলেন।   কর্মজীবন   হিথকোট-ড্রামন্ড-উইলবি ১৯১০ সালের জানুয়ারির সাধারণ নির্বাচনে স্ট্যামফোর্ডের জন্য সংসদে প্রবেশ করেন, একটি আসন তিনি ১৯১৮ সাল পর্যন্ত অধিষ্ঠিত ছিলেন যখন নির্বাচনী এলাকাটি বিলুপ্ত হয়ে যায় এবং তারপর ১৯১৮ থেকে ১৯২২ সাল পর্যন্ত রাটল্যান্ড এবং স্ট্যামফোর্ডের প্রতিনিধিত্ব করেন।   তথ্যসূত্র    www.thepeerage.com   বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৫০-এ মৃত্যু বিষয়শ্রেণী:১৮৭২-এ জন্ম বিষয়শ্রেণী:হিথকোট পরিবার
থাম্ব কিরণ নেপালি নেপালের একজন নেপালি সারঙ্গি সঙ্গীতশিল্পী এবং নেপালি লোক ব্যান্ড কুতুম্বার সদস্য।  নেপালি তার দাদা, বাবা এবং চাচাদের দ্বারা প্রভাবিত ছিল, যারা সবাই নেপালের সারেঙ্গি বাদক ছিলেন।   প্রারম্ভিক জীবন  কিরন নেপালি কাঠমান্ডুর কীর্তিপুরে জন্মগ্রহণ করেন এবং বেড়ে ওঠেন। নেপালে "গাইনিদের" প্রতি সাংস্কৃতিক বৈষম্যের কারণে প্রাথমিকভাবে তাকে তার বাবার দ্বারা সারেঙ্গী বাজাতে নিরুৎসাহিত করা হয়েছিল যা এখনও অব্যাহত রয়েছে। নেপালি অন্যথায় সিদ্ধান্ত নেন এবং একজন সারেঙ্গি সঙ্গীতশিল্পী হিসেবে পরিবারের ঐতিহ্য অনুসরণ করেন।   সঙ্গীত কর্মজীবন  নেপালি তার নিজের ছাড়াও নবনীত আদিত্য ওয়াইবা এবং বিপুল ছেত্রির সঙ্গীতে অবদান রেখেছেন। নেপালি একজন গিটার বাদক হিসেবে তার কর্মজীবন শুরু করেন এবং পরে ২৩ বছর বয়সে নেপালি সারেঙ্গিতে রূপান্তরিত হন। কোক স্টুডিও এবং প্লেয়িং ফর চেঞ্জের হয়ে বাজানোর জন্য কিরণ পরিচিতি লাভ করেন।   তথ্যসূত্র   বিষয়শ্রেণী:নেপালি সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:ততযন্ত্র